מאור זגורי

מאור זגורי (נולד בשם מאור מימון זגורי ב-5 במרץ 1981) הוא במאי, מחזאי, תסריטאי, שחקן ומורה למשחק ישראלי.

 ביוגרפיה 
זגורי נולד, גדל והתחנך בבאר שבע ובמרכז ספיר בערבה, ולמד במגמת אומנות בתיכון מוסינזון שבהוד השרון. שירת בחיל התותחנים. בשנת 2008 סיים את לימודי המשחק בבית הספר למשחק של סמינר הקיבוצים. החל לכתוב ולביים באופן עצמאי את ההצגה "בתולים", העוסקת בזכרונות נעורים, אובדן התמימות והבתולים. לאחר מכן ביים את המחזה "אבסינט" במסגרת פסטיבל מחזאות פולנית עכשווית של תיאטרון "הבימה". באותה שנה עיבד וביים את ההצגה "הקרב הראשון בנחל קשישון", על פי ספר מאת אפרים סידון, והיא זכתה במקום הראשון בפסטיבל תיאטרונטו לילדים.

בשנת 2010 זכה בפרס המחזאי על שם נסים אלוני על מחזותיו "הרדופים" ו"מישהו ימות בסוף". באותה שנה זכה בתואר מחזאי השנה בטקס פרסי הפרינג' על המחזה "בתולים". בספטמבר 2010 זכתה ההצגה "25", אותה כתב וביים, בפרס ההצגה המצטיינת בפסטיבל עכו, והוא זכה בפרס הבמאי. על עבודתו נכתב בנימוקי ועדת הפרס על שם נסים אלוני: 

במקביל לכתיבה ולבימוי, זגורי מלמד משחק בבית הספר לאמנויות הבמה של מכללת סמינר הקיבוצים.

בשנת 2014 יצר את סדרת הטלוויזיה "זגורי אימפריה", המבוססת על מחזה יווני אדיפוס ואנטיגונה, בכיכובם של משה איבגי, עוז זהבי, נינט טייב, שרה פון שוורצה, קובי מימון, יפית אסולין וחן אמסלם. זגורי עצמו משחק בסדרה בתפקיד צ'או, עבריין מבאר שבע. כשנשאל האם יש קשר בין משפחתו הביולוגית לבין המשפחה המוצגת בסדרה, אמר כי ישנו קשר רב.

בספטמבר 2015 החל לכתוב טור קבוע במוסף "7 ימים" בעיתון ידיעות אחרונות.

בשנת 2016 ביים מאור זגורי את המחזה המוכר של שייקספיר, "המלט" בתיאטרון הלאומי הבימה.

בדצמבר 2017 עלתה ב-HOT הסדרה "שבאבניקים", בבימוי של זגורי ובכיכובם של עומר פרלמן, ישראל אטיאס, דניאל גד ואורי לייזרוביץ'.

ב-2018 שימש זגורי כשופט בגרסה הישראלית של התוכנית "גוט טאלנט", ברשת 13.

ב-2022 עלה סרטו הקולנועי הראשון, "בתולים". גם בסרט זה, בדומה לסדרה "זגורי אימפריה", ישנו מוטיב חוזר של גילוי עריות.

ב2023 החל להיות המנהל האומנותי של הזמר אלקנה מרציאנו

 חיים אישיים 
מאוקטובר 2017 נשוי לשחקנית והדוגמנית חן אמסלם. בני הזוג הכירו על סט הצילומים בעונה הראשונה של הסדרה "זגורי אימפריה". לזוג בן ובת.

 יצירותיו 
 כתיבה ובימוי 
 בתולים (סמינר הקיבוצים, תיאטרון "צוותא")
 הרדופים (סמינר הקיבוצים, תיאטרון "צוותא")
 מישהו ימות בסוף (תיאטרון "הבימה")
 אלף לילה ולילה (מדיטק קדימה)
 25 (פסטיבל עכו, סמינר הקיבוצים)
 נתתי לה חיי (מחזמר המבוסס על שירי דני סנדרסון, תיאטרון "הבימה")
 אושרי (תיאטרון הבימה ומתנ"ס שדרות)
 הומאז' (תיאטרון הקאמרי וסמינר הקיבוצים)
 סיפורי אלף לילה (מופע מחול לילדים ונוער, מדיטק חולון)
 זגורי אימפריה (סדרת טלוויזיה משודרת בערוץ HOT3)
 אנחנו המהפכה (סרט טלוויזיה ששודר בקשת 12)
 בתולים (סרט קולנוע)

 כתיבה 
 זה אני (מחזמר להיטים המבוסס על שירי אייל גולן, התיאטרון הקאמרי)

 עיבודים בימתיים 
 הקרב הראשון בנחל קשישון / אפרים סידון (המדיטק בחולון)
 שלג ויער / אורי צבי גרינברג (מעבדת תרבות דימונה)
 המחברת הגדולה/ אגוטה קריסטוף (בביצוע מגמת התיאטרון בתיכון א' לאמנויות תל אביב)
 "המלט" מאת ויליאם שייקספיר (סמינר הקיבוצים, הבימה)

 בימוי 
 "אבסינט" מאת מגדה פרטאץ' (תיאטרון "הבימה", תיאטרון "תמונע")
 "לשמור על הכדור" מאת אביב לוז (תיאטרון אורנה פורת לילדים ונוער)
 "שבאבניקים" (סדרת טלוויזיה משודרת בערוץ HOT3)

 פרי עטו 
 עורך הביוגרפיה על חייו של מוריס קאהן (מאת רענן שקד, 2020)
 ספר הילדים "חיים שלי" (2021)

 קישורים חיצוניים 

 צבי גורן, בתולים - איך במאי נולד, באתר "הבמה", 3 בפברואר 2009

 הילה אהרון בריק, מסלול הנסיקה של מאור זגורי, באתר "הבמה", 21 בספטמבר 2010











 רוני קובן, פגישה עם מאור זגורי, תאגיד השידור הישראלי, 27 בפברואר 2018

 הערות שוליים 

קטגוריה:תסריטאי טלוויזיה ישראלים
קטגוריה:תסריטאי קולנוע ישראלים
קטגוריה:מחזאים ישראלים
קטגוריה:בוגרי תיכון מוסינזון (הוד השרון)
קטגוריה:בוגרי בית הספר למשחק של סמינר הקיבוצים
קטגוריה:במאי טלוויזיה ישראלים
קטגוריה:במאי קולנוע ישראלים
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מורים למשחק בישראל
קטגוריה:זוכי פרס קיפוד הזהב
קטגוריה:שופטי תוכניות מציאות ישראלים
קטגוריה:ישראלים שנולדו ב-1981